title: Crespiello de Carnaval
text: Os crespiellos de Carnaval u simplament crespiellos u crespillos (en catalán «crispells») son laminerías de masa feitas con farina de trigo, aceite, uevo, leit y anís que se fa freyir en aceite calent y dimpués, quan se sacan, se fan rebozar en un plato de zucre pa que en quede cubiertos.
  
  Son tipicos d'o Pirineu aragonés, más que más de as comarcas de Sobrarbe (a Fueva) y Ribagorza y tamién d'o Pirineu de Leida (Alta Ribagorza y Pallars).
  
  A masa tova, que se pilla con os didos y se mete en a sartén, quan toca l'aceite bullindo se unfla y pilla aire que le fa la forma de boleta, parellano con un bunyuelo. Pa fer-los más finos, tamién se pueden meter en l'aceite con a espumadera y alavetz quedan más planetz.
  
  Se'n mincha en as festividatz d'hibierno y de primavera, como Nadal, Carnaval y tamién en Semana Santa y Corpus.
  
  En a literatura popular 
  
  Jean Joseph Saroïhandy replegó una composición popular en Espierba en l'anyo 1899 que se nombra os crespiellos:
  De Chisahues soi baixato
  de crispillos m'an fartato
  la farina enfarinata
  la sarten amprata
  la manteca furtata
  la del boc prenyata
  y la limosna' la lana.
  
  Referencias 
  
  Repostería
  Gastronomía d'Aragón